Diari Oficial de la Generalitat Valenciana


Sumari del DOGV 7687, del 29-12-2015 (2015/10904)

RESOLUCIÓ de 21 de desembre de 2015, del director general d'Obres Públiques, Transport i Mobilitat, per la qual s'autoritza a prendre servei els titulars de taxi que s'indiquen en aquesta resolució, en l'àrea funcional de Tavernes de la Valldigna i viceversa, en ocasió de la celebració del Festival Festivern 2015-2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7687

Data del DOGV
:   29-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/10376


Data del document
:   21-12-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 21 de desembre de 2015, del director general d'Obres Públiques, Transport i Mobilitat, per la qual s'autoritza a prendre servei els titulars de taxi que s'indiquen en aquesta resolució, en l'àrea funcional de Tavernes de la Valldigna i viceversa, en ocasió de la celebració del Festival Festivern 2015-2016. [2015/10481]  
L'article 44.3 de la Llei 6/2011, d'1 d'abril, de la Generalitat Valenciana, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servei en altres àrees funcionals. Aquesta possibilitat es troba desenvolupada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
Durant els dies 30, 31 de desembre de 2015 i 1 de gener de 2016, se celebrarà el Festival Festivern 2015-2016 en el municipi de Tavernes de la Valldigna, aquesta celebració suposarà un important increment de les necessitats de mobilitat en l'esmentat municipi i el seu entorn.  
A fi de garantir una oferta de servei de taxi adequada a l'important increment de la demanda d'aquest servei de transport durant els dies de celebració es considera oportú permetre que prenguen servei les autoritzacions de taxi residenciades en les àrees funcionals limítrofes amb l'àrea funcional de Tavernes de la Valldigna als titulars de taxi d'Almiserà, Favara, Rótova, Simat de la Valldigna i Xeraco, i als de l'Àrea de Prestació Conjunta de la Safor, en l'àrea funcional de Tavernes de la Valldigna i viceversa.  
A proposta de les associacions representatives del sector, prèvia consulta a l'Ajuntament de Tavernes de la Valldigna; fent ús de les competències i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Autoritzar durant els dies 30, 31 de desembre de 2015 i 1 de gener de 2016, celebració del Festival Festivern 2015-2016, que als titulars de les autoritzacions de taxi residenciades en les àrees funcionals limítrofes amb l'àrea funcional de Tavernes de la Valldigna, els titulars de taxi d'Almiserà, Favara, Rótova, Simat de la Valldigna i Xeraco, i als de l'Àrea de Prestació Conjunta de la Safor puguen prendre servei en l'àrea funcional de Tavernes de la Valldigna, i als titulars d'autoritzacions del taxi de l'àrea funcional de Tavernes de la Valldigna puguen prendre servei en les àrees funcionals limítrofes amb l'àrea funcional de Tavernes de la Valldigna, Almiserà, Favara, Rótova, Simat de la Valldigna, Xeraco i en l'Àrea de Prestació Conjunta de la Safor. Se'ls reconeix una preferència per a prendre serveis aquests dies, a les autoritzacions de taxi residenciades en el terme municipal de Tavernes de la Valldigna.  
  
Contra aquesta resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, a comptar de l'endemà de la seua publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
València, 21 de desembre de 2015.- El director general d'Obres Públiques, Transport i Mobilitat: Carlos Domingo Soler.